title: A Bizottság 2013/10/EU irányelve ( 2013. március 19. ) az aeroszoladagolókra vonatkozó tagállami jogszabályok közelítéséről szóló 75/324/EGK tanácsi irányelv címkézési rendelkezéseinek az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendelethez való hozzáigazítása céljából történő módosításáról  EGT-vonatkozású szöveg

text:
               20.3.2013

               HU

               Az Európai Unió Hivatalos Lapja

               L 77/20

         A BIZOTTSÁG 2013/10/EU IRÁNYELVE
   (2013. március 19.)
   az aeroszoladagolókra vonatkozó tagállami jogszabályok közelítéséről szóló 75/324/EGK tanácsi irányelv címkézési rendelkezéseinek az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendelethez való hozzáigazítása céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az aeroszoladagolókra vonatkozó tagállami jogszabályok közelítéséről szóló, 1975. május 20-i 75/324/EGK tanácsi irányelvre (1) és különösen annak 5. cikkére,
   mivel:

               (1)

               A 75/324/EGK irányelv értelmében az aeroszoladagolókat az irányelv mellékletében meghatározott kritériumok szerint „nem tűzveszélyesnek”, „tűzveszélyesnek” vagy „fokozottan tűzveszélyesnek” kell minősíteni. Amennyiben az aeroszoladagoló „tűzveszélyesnek” vagy „fokozottan tűzveszélyesnek” minősül, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 1967. június 27-i 67/548/EGK tanácsi irányelvben (2) előírtak szerint fel kell tüntetni rajta az S2 és S16 biztonsági feliratokat.

               (2)

               Az anyagok és keverékek osztályozásáról, címkézéséről és csomagolásáról szóló, 2008. december 16-i 1272/2008/EK európai parlamenti és tanácsi rendelet (3) előírja az anyagok és keverékek osztályozásának és címkézésének az Unión belüli harmonizálását. Tartalmazza a nemzetközi szinten, az Egyesült Nemzetek Szervezetének keretében elfogadott GHS (vegyi anyagok osztályozásának és címkézésének egyetemes harmonizált rendszere) által az anyagok és keverékek osztályozására és címkézésére előírt, uniós szintű kritériumokat.

               (3)

               Az 1272/2008/EK rendelet 2015. június 1-jén hatályon kívül helyezi és felváltja a 67/548/EGK irányelvet, valamint a tagállamoknak a veszélyes készítmények osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1999. május 31-i 1999/45/EK európai parlamenti és tanácsi irányelvet (4). Ezért a 75/324/EGK irányelv címkézési rendelkezéseit az említett rendelethez kell igazítani.

               (4)

               Az 1272/2008/EK rendelet értelmében különbséget kell tenni az egyetlen anyagot tartalmazó aeroszoladagolókra, illetve a keverékeket tartalmazó aeroszoladagolókra vonatkozó nemzeti átültető rendelkezések alkalmazási időpontja között. A keverékeket tartalmazó aeroszoladagolók gyártói számára azonban lehetővé kell tenni, hogy az ebben az irányelvben foglalt címkézési követelményeket önkéntes alapon már korábban is alkalmazhassák.

               (5)

               Az 1272/2008/EK rendeletnek megfelelően és a vállalkozásokra rótt szükségtelen terhek elkerülése érdekében, a 2015. június 1-je előtt alkalmazandó rendelkezések szerint címkézett és addig az időpontig forgalomba hozott, keverékeket tartalmazó aeroszoladagolókra vonatkozóan átmeneti időszakról kell rendelkezni, hogy újracímkézés nélkül tovább lehessen őket forgalmazni.

               (6)

               Az irányelvben meghatározott intézkedések megfelelnek az aeroszoladagolókról szóló irányelv műszaki fejlődéshez történő hozzáigazításával foglalkozó bizottság véleményével,

         ELFOGADTA EZT AZ IRÁNYELVET:
   1. cikk
   A 75/324/EGK irányelv módosítása
   A 75/324/EGK irányelv a következőképpen módosul:

               1.

               A 8. cikk (1) bekezdése a következőképpen módosul:

                           a)

                           A bevezető mondat helyébe a következő szöveg lép:
                           „(1)   Az 1272/2008/EK európai parlamenti és tanácsi rendelet (5) sérelme nélkül minden aeroszoladagolón, vagy ha ez az aeroszoladagoló kis méretei miatt nem megvalósítható (legfeljebb 150 ml töltéstartalom), akkor a ráhelyezett címkén fel kell tüntetni jól látható, olvasható és letörölhetetlen módon a következő adatokat:

                           b)

                           a d) pont helyébe a következő szöveg lép:

                                       „d)

                                       a melléklet 2.2. pontjában említett adatok;”.

               2.

               A melléklet a következőképpen módosul:

                           a)

                           Az 1. pont a következő 1.7a. és 1.7b. alponttal egészül ki:
                           „1.7a.   Anyag

                           »Anyag«: az 1272/2008/EK rendelet 2. cikkének 7. pontjában szereplő fogalommeghatározás szerinti anyag.
                           1.7b.   Keverék

                           »Keverék«: az 1272/2008/EK rendelet 2. cikkének 8. pontjában meghatározott keverék.”

                           b)

                           A 2.2-2.4. pontok helyébe a következő szöveg lép:
                           „2.2.   Címkézés

                           Az 1272/2008/EK rendelet sérelme nélkül minden aeroszoladagolón a következő jól látható, olvasható és letörölhetetlen jelölést kell elhelyezni:

                                       a)

                                       Tartalmától függetlenül:

                                                   i.

                                                   a H229 figyelmeztető mondat: »A tartályban túlnyomás uralkodik: hő hatására megrepedhet.«;

                                                   ii.

                                                   az 1272/2008/EK rendelet IV. melléklete 1. részének 6.2. táblázatában előírt, a P210 és P251 óvintézkedésre vonatkozó mondatok;

                                                   iii.

                                                   az 1272/2008/EK rendelet IV. melléklete 1. részének 6.4. táblázatában előírt, a P410 + P412 óvintézkedésre vonatkozó mondatok;

                                                   iv.

                                                   az 1272/2008/EK rendelet IV. melléklete 1. részének 6.1. táblázatában előírt, a P102 óvintézkedésre vonatkozó mondat, amennyiben az aeroszoladagoló fogyasztói termék;

                                                   v.

                                                   a működtetésre vonatkozó bármely kiegészítő óvintézkedés, amely felhívja a fogyasztók figyelmét a termék sajátos veszélyeire; ha az aeroszoladagolóhoz külön használati utasítást mellékelnek, ez utóbbinak szintén tükröznie kell az említett óvintézkedéseket.

                                       b)

                                       Amennyiben az aeroszoladagoló az 1.9. pontban szereplő kritériumok alapján nem minősül tűzveszélyesnek, a »Figyelem!« szó.

                                       c)

                                       Amennyiben az aeroszoladagoló az 1.9. pontban szereplő kritériumok alapján tűzveszélyesnek minősül, a »Figyelem!« szó, valamint az 1272/2008/EK rendelet I. melléklete 2.3.2. táblázatában a tűzveszélyes aeroszolok 2. kategóriája tekintetében előírt egyéb címkeelemek.

                                       d)

                                       Amennyiben az aeroszoladagoló az 1.9. pontban szereplő kritériumok alapján fokozottan tűzveszélyesnek minősül, a »Veszély!« figyelmeztetés, valamint az 1272/2008/EK rendelet I. melléklete 2.3.2. táblázatában a tűzveszélyes aeroszolok 1. kategóriája tekintetében előírt egyéb címkeelemek.

                                 2.3.   A folyékony fázis térfogata

                           A folyékony fázis térfogata 50 °C-on nem haladhatja meg a hasznos űrtartalom 90 %-át.”

         2. cikk
   Átmeneti rendelkezések
   (1)   A 3. cikk (1) bekezdésének harmadik albekezdésétől eltérve a keverékeket tartalmazó aeroszoladagolók 2015. június 1-jét megelőzően is címkézhetők az 1. cikknek megfelelően.
   (2)   A 3. cikk (1) bekezdésének harmadik albekezdésétől eltérve a keverékeket tartalmazó és 2015. június 1-je előtt forgalomba hozott aeroszoladagolókat 2017. június 1-jéig nem kell az 1. cikknek megfelelően újracímkézni.
   3. cikk
   Átültetés a nemzeti jogba
   (1)   A tagállamok legkésőbb 2014. március 19-ig elfogadják és kihirdetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek megfeleljenek. E rendelkezések szövegét haladéktalanul eljuttatják a Bizottsághoz.
   Az egyetlen anyagot tartalmazó aeroszoladagolók tekintetében e rendelkezéseket 2013. június 19-től alkalmazzák.
   A keverékeket tartalmazó aeroszoladagolók tekintetében e rendelkezéseket 2015. június 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   4. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   Ennek az irányelvnek a tagállamok a címzettjei.

      Kelt Brüsszelben, 2013. március 19-én.

            a Bizottság részéről

            az elnök

         José Manuel BARROSO

      (1)  HL L 147., 1975.6.9., 40. o.

      (2)  HL 196., 1967.8.16., 1. o.

      (3)  HL L 353., 2008.12.31., 1. o.

      (4)  HL L 200., 1999.7.30., 1. o.

      (5)  HL L 353., 2008.12.31., 1. o.”


title: A Tanács irányelve (1991. május 31.) a szállítóvezeték-rendszereken keresztül történő földgáztranzitról

text:
Fontos jogi nyilatkozat

|

31991L0296

Hivatalos Lap L 147 , 12/06/1991 o. 0037 - 0040 finn különkiadás fejezet 12 kötet 2 o. 0143  svéd különkiadás fejezet 12 kötet 2 o. 0143

		A Tanács irányelve(1991. május 31.)a szállítóvezeték-rendszereken keresztül történő földgáztranzitról(91/296/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100a. cikkére,tekintettel a Bizottság javaslatára [1],az Európai Parlamenttel együttműködve [2],tekintettel a Gazdasági és Szociális Bizottság véleményére [3],mivel intézkedéseket szükséges elfogadni azzal a céllal, hogy az 1992. december 31-ig tartó időszakban fokozatosan létrejöjjön a belső piac; az egymást követő Európai Tanácsok felismerték az egységes belső piac és különösen a Rodoszon megtartott Európai Tanács pedig az egységes energiapiac szükségességét;mivel a belső piac létrehozása az energiaágazatban általában és főként a földgázalágazatban szükségessé teszi egy közösségi energetikai stratégia kidolgozását, amely megfelel a következő kihívásoknak:- az ellátás biztonsága,- a környezet védelme;mivel az egységes belső piac elérése érdekében az európai energiapiac nagyobb fokú integrációjának kell megvalósulnia; mivel a földgáz a Közösség energiamérlegének alapvető tényezője;mivel az energiaforrások diverzifikálása keretében a földgáz fokozottabb igénybevétele kívánatos;mivel a belső energiapiac létrehozása – különösen a gázszektorban – figyelembe fogja venni a gazdasági és társadalmi kohézió célkitűzését;mivel a belső földgázpiac létrehozásának célja a nagyobb jövedelmezőség, a környezettel való nagyobb összhang és nagyobb ellátási biztonság biztosítása a szabad kereskedelem révén, elfogadhatatlan versenykorlátozások nélkül; mivel e célkitűzés sikerre vitele érdekében figyelembe kell venni a földgázágazat sajátos jellemzőit;mivel a belső földgázpiac létrehozásának nemcsak a tagállamok összehasonlítható jellemzőit kell figyelembe vennie, hanem azonos mértékben az időnként jelentős különbségeket is;mivel az európai országok nagynyomású szállítóvezeték-rendszerei közötti földgáz-kereskedelem évről évre növekszik, és beruházási kihatásai vannak; mivel a Közösség földgázellátásának biztonsága javítható, és a költségek csökkenthetők az e kereskedelemhez szükséges rendszer-összekapcsolások üzemeltetésével;mivel ez, a nagynyomású szállítóvezeték-rendszerek közötti földgáz-kereskedelem olyan jelentőségű, hogy a tranzakciós kérelmekről és a következményeikről a Bizottságnak rendszeresen tudnia kell;mivel lehetséges és kívánatos a rendszerek közötti földgáz-kereskedelem növelése, csakúgy mint a földgázellátás biztonsági és minőségi követelményeinek a figyelembevétele; mivel tanulmányok jelzik, hogy a rendszerek közötti földgáz-kereskedelem növelése csökkenti a beruházási költségeket;mivel a jövőben a különböző tagállamok között további összekapcsolások kiépítésére lesz szükség a megfelelő ellátás érdekében;mivel a hálózatok közötti földgáz-kereskedelem növelése egyúttal ösztönözné a földgázszállító társaságok együttműködését, hogy továbbfejlesszék a földgáz továbbítására szolgáló berendezéseket; mivel e fejlesztések a költségeket is csökkenteni fogják;mivel még léteznek akadályai a szállítóvezeték-rendszerek közötti kereskedelem bővítésének; mivel a földgáz szállítóvezeték-rendszeren történő szállítása kötelezettségének tiszteletben tartása és az e kötelezettség betartását ellenőrző megfelelő rendszer bevezetése csökkentheti ezeket az akadályokat, amennyiben azok nem az alkalmazott technológiából vagy magukból a szállítóvezeték-rendszerekből erednek;mivel e kötelezettség és az annak betartását ellenőrző rendszer a Közösség érdekét szolgáló kereskedelemre, vagyis a nagynyomású szállítóvezeték-rendszereken keresztül történő szállításra vonatkozik;mivel e szállítás pénzügyi, műszaki és jogi feltételeit általános szabályként az érintett rendszerek közötti közvetlen megállapodással kell meghatározni;mivel a szállítás feltételeinek méltányosnak kell lenniük, és nem tartalmazhatnak a Közösség versenyszabályaival közvetlenül vagy közvetve ellentétes rendelkezéseket;mivel a szállítási szerződés megkötésének könnyítése érdekében a Bizottság gondoskodik egy egyeztető eljárás kidolgozásáról, amelyet az egyik fél kérelme esetén kötelező alkalmazni, anélkül, hogy az ilyen eljárás eredményének jogilag kötelező ereje lenne;mivel közelíteni kell a tagállamok által elfogadott, a földgáz szállítását érintő rendelkezéseket;mivel a belső földgázpiac létrehozása ösztönözni fogja a belföldi földgázszállító vezetékrendszerek fokozatos dinamikus integrációját; mivel ebben az összefüggésben egyedi infrastrukturális intézkedések felgyorsítanák a Közösség peremterületeinek és szigeteinek összekötését az összekapcsolt szállítóvezeték-rendszer egészével;mivel az európai szállítóvezeték-rendszerek összekapcsolása földrajzilag olyan területre terjed ki, amely nem esik egybe a Közösség határaival; mivel nyilvánvaló előny származik az összekapcsolt európai szállítóvezeték-rendszerrel érintett harmadik országokkal való együttműködés kereséséből,ELFOGADTA EZT AZ IRÁNYELVET:1. cikkA tagállamok az ezen irányelvben meghatározott feltételeknek megfelelően megteszik a szükséges intézkedéseket a földgáz nagynyomású szállítóvezeték-rendszerek közötti szállításának megkönnyítésére.2. cikk(1) Ezen irányelv alkalmazásában és a Közösség és harmadik országok között kötött külön megállapodások sérelme nélkül, hálózatok közötti szállításnak kell tekinteni minden olyan földgázszállítási műveletet, amely megfelel a következő feltételeknek:a) a szállítást olyan társaság(ok) végzi(k) egy tagállam területén, amely(e)k az elosztó hálózatok kivételével felelős(ek) az egyes tagállamokban a nagynyomású földgázszállító vezetékrendszerért, és részt vesz(nek) az összekapcsolt európai nagynyomású szállítóvezeték-rendszer hatékony üzemeltetésében;b) a szállítóvezeték-rendszer kezdő- vagy végpontja a Közösség területén van;c) e szállítás legalább egy, Közösségen belüli határ átlépésével jár.(2) Ezen irányelv hatálya a tagállamokban meglévő nagynyomású földgázszállító vezetékrendszerekre és az azokért felelős, a mellékletben felsorolt társaságokra terjed ki. Amint szükségessé válik, ezt a listát a Bizottság az érintett tagállammal folytatott konzultációt követően naprakésszé teszi az ezen irányelvben foglalt célkitűzésekkel összefüggésben és különös tekintettel az (1) bekezdés a) pontjában foglaltakra.3. cikk(1) A szállítóvezeték-rendszerek közötti földgázszállításra irányuló szerződéseket az adott szállítóvezeték-rendszerekért és a nyújtott szolgáltatások minőségéért felelős társaságok, adott esetben a tagállamokban a földgázbehozatalért és -kivitelért felelős társaságokkal együtt tárgyalják meg.(2) A szállítás feltételei a Szerződés szabályainak megfelelően nem lehetnek megkülönböztetőek, és méltányosaknak kell lenniük valamennyi érintett fél számára, nem tartalmazhatnak tisztességtelen kikötéseket vagy indokolatlan korlátozásokat, és nem veszélyeztethetik sem az ellátás biztonságát, sem pedig a szolgáltatás minőségét, különös tekintettel a termelési készletek és a tárolókapacitások kihasználására és a meglévő rendszerek leghatékonyabb üzemeltetésére.(3) A tagállamok megteszik a szükséges intézkedéseket, annak biztosítására, hogy a joghatóságuk alá tartozó, a mellékletben felsorolt társaságok késedelem nélkül:- értesítsék a Bizottságot és az érintett nemzeti hatóságokat valamennyi szállítási igényről,- tárgyalásokat kezdjenek a kért földgázszállítás feltételeiről,- tájékoztassák a Bizottságot és az érintett nemzeti hatóságokat a szállítási szerződés megkötéséről,- tájékoztassák a Bizottságot és az érintett nemzeti hatóságokat azokról az okokról, amelyek a kérelem közlésétől számított 12 hónapon belül a szerződés megkötésére irányuló tárgyalások meghiúsulásához vezettek.(4) Az érintett társaságok mindegyike kérelmezheti, hogy a szállítás feltételeit egy olyan, a Bizottság által létrehozott és elnökölt szervezet egyeztesse, amelyben a Közösség szállítóvezeték-rendszereiért felelős társaságok képviseltetve vannak.4. cikkHa a szállítási kérelemre vonatkozó megállapodás meghiúsulásának okai megalapozatlannak vagy elégtelennek tűnnek, a Bizottság a kérelmet benyújtó társaság panasza alapján vagy saját kezdeményezésre eljárva köteles a Közösség jogszabályai által előírt eljárásokat lefolytatni.5. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1992. január 1-jéig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.6. cikkEnnek az irányelvnek a tagállamok a címzettjei.Kelt Brüsszelben, 1991. május 31-én.a Tanács részérőlaz elnökA. Bodry[1] HL C 247., 1989.9.28., 6. o. ésHL C 268., 1990.10.24., 9. o.[2] HL C 231., 1990.9.17., 72. o. ésHL C 129., 1991.5.20[3] HL C 75., 1990.3.26., 20. o.--------------------------------------------------MELLÉKLETA TÁRSASÁGOK ÉS A NAGYNYOMÁSÚ FÖLDGÁZRENDSZER FELSOROLÁSATagállam | Szervezetek | Rendszer |Németországi Szövetségi Köztársaság | Bayerngas GmbH | A végső elosztókat (önkormányzatokat stb.) ellátó rendszer és a főbb végfelhasználók |BEB Erdgas und Erdöl GmbH |Deutsche Erdgas Transport GmbH |Energieversorgung Weser Ems AG (EWE) |Erdgas Verkaufs-Gesellschaft mbH |Fernsgas Nordbayern GmbH |Ferngas Salzgitter GmbH |Gas-Union GmbH |Mobil Oil AG |Ruhrgas AG |Saar Ferngas AG |Thyssengas GmbH |Vereinigte Elektrizitätswerke Westfalen AG (VEW) |Westfälische Ferngas AG |Energieversorgung Mittelrhein |EWAG, Nürnberg |Erdgas Schwaben GmbH |Erdgas Südbayern GmbH |GEW Köln |Gasversorgung Süddeutschland |Gasversorgung Südhannover/Nordhessen |Hamburger Gaswerke |Landesgasversorgung Niedersachsen |Main-Gaswerke AG |Schleswag AG |Südhessische Gas und Wasser AG |Technische Werke der Stadt Stuttgart AG |Thüga AG |GASAG, Berlin |Belgium | Distrigaz SA | Állami rendszer |Dánia | Dansk Naturgas A/S | A végső elosztókat (önkormányzatokat stb.) ellátó rendszer és a főbb végfelhasználók |Spanyolország | Empresa National de Gas SA (ENAGAS) |Catalana de Gas |Gas De Euskadi |Görögország | DEPA |Luxembourg | SOTEG |Hollandia | NV Nederlandse Gasunie |Olaszország | Snam SpA |Franciaország | Gaz de France | Állami rendszer |SNGSO |Compagnie française du méthane (CEFEM) |Egyesült Királyság | British Gas | Nagynyomású gázrendszer |Írország | Irish Gas Board |--------------------------------------------------


title: A Bizottság 1999/7/EK irányelve (1999. január 26.) a gépjárművek és pótkocsijuk kormányberendezésére vonatkozó 70/311/EGK tanácsi irányelvnek a műszaki fejlődéshez történő hozzáigazításárólEGT vonatkozású szöveg.

text:
Fontos jogi nyilatkozat

|

31999L0007

Hivatalos Lap L 040 , 13/02/1999 o. 0036 - 0045

		A Bizottság 1999/7/EK irányelve(1999. január 26.)a gépjárművek és pótkocsijuk kormányberendezésére vonatkozó 70/311/EGK tanácsi irányelvnek a műszaki fejlődéshez történő hozzáigazításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 92/62/EGK irányelvvel [1] módosított, a gépjárművek és pótkocsijuk kormányberendezésére vonatkozó tagállami jogszabályok közelítéséről szóló, 1970. június 8-i 70/311/EGK tanácsi irányelvre [2] és különösen annak 3. cikkére,mivel a 70/311/EGK irányelv egyike az EK típus-jóváhagyási eljárásra vonatkozó külön irányelveknek, amelyet a gépjárművek és pótkocsijaik típusjóváhagyása tekintetében a legutóbb a 98/14/EK irányelvvel [3] módosított 70/156/EGK tanácsi irányelv [4] vezetett be; mivel következésképpen a járműrendszerekre, alkatrészekre és önálló műszaki egységekre vonatkozó 70/156/EGK irányelvben megállapított rendelkezések a 70/311/EGK irányelvre is vonatkoznak;mivel a 70/311/EGK irányelv gyakorlati alkalmazására való tekintettel biztosítani kell, hogy minden tagállamban olyan egységes rendelkezéseket állapítsanak meg, amelyek az ENSZ-EGB 79. rendeletének legújabb változatával is összhangban vannak;mivel a 70/156/EGK irányelv VII. melléklete meghatározza az EK típus-jóváhagyási szám formáját és tartalmát; mivel ezen irányelv alkalmazásában is ugyanezeket a meghatározásokat kell elfogadni;mivel a 70/311/EGK irányelvet ennek megfelelően kell kiigazítani;mivel ennek az irányelvnek a rendelkezései összhangban állnak a 70/156/EGK irányelvvel létrehozott, a műszaki fejlődéshez történő hozzáigazítással foglalkozó bizottság véleményével,ELFOGADTA EZT AZ IRÁNYELVET:1. cikkA 70/311/EGK irányelv a következőképpen módosul:1. az 1. cikk helyébe a következők lépnek:"1. cikkEzen irányelv alkalmazásában a "jármű"; minden, a 70/156/EGK irányelv 2. cikkében meghatározott járművet jelent.";2. a 3. cikkben a "Melléklet" kifejezés helyébe a "Mellékletek" kifejezés lép;3. a mellékleteket ezen irányelv mellékletével összhangban kell módosítani.2. cikk(1) 1999. január 1-jei hatállyal a tagállamok a kormányberendezésekkel kapcsolatos okokból- nem tagadhatják meg egy járműtípusra vonatkozó EK típusjóváhagyás vagy nemzeti típusjóváhagyás megadását, vagy- nem tilthatják meg járművek eladását, nyilvántartásba vételét vagy forgalomba helyezését,ha a járművek megfelelnek az ezen irányelvvel módosított 70/311/EGK irányelv követelményeinek.(2) 2000. október 1-jei hatállyal a tagállamok egy új járműtípusra a kormányberendezésekkel kapcsolatos okokból:- nem adhatnak EK típusjóváhagyást, vagy- megtagadhatják a nemzeti típusjóváhagyás megadását,ha az ezzel az irányelvvel módosított 70/311/EGK irányelv követelményei nem teljesülnek.(3) 2001. október 1-jétől kezdve a tagállamok megtagadhatják az olyan, segéd-kormányberendezéssel ellátott, M2, M3, N2 vagy N3 kategóriájú új járművek nyilvántartásba vételét, eladását vagy forgalomba helyezését, amelyek nem felelnek meg az ezen irányelvvel módosított 70/311/EGK irányelv rendelkezéseinek.3. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az irányelvnek 1999. június 30. előtt megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell csatolni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a legfontosabb előírásait, amelyeket az irányelv által szabályozott területen fogadtak el.4. cikkEz az irányelv az Európai Közösségek Hivatalos Lapjában való kihirdetését követő harmadik napon lép hatályba.5. cikkEnnek az irányelvnek a tagállamok a címzettjei.Kelt Brüsszelben, 1999. január 26-án.a Bizottság részérőlMartin Bangemanna Bizottság tagja[1] HL L 199., 1992.7.18., 33. o.[2] HL L 133., 1970.6.18., 10. o.[3] HL L 91., 1998.3.25., 1. o.[4] HL L 42., 1970.2.23., 1. o.--------------------------------------------------MELLÉKLETA 70/311/EGK irányelv a következőképpen módosul:1. A mellékletek jegyzéke a következőképpen módosul:"A MELLÉKLETEK JEGYZÉKE1. | I. melléklet: | Hatály, fogalommeghatározások, az EK-típusjóváhagyási kérelem, az EK-típusjóváhagyás megadása, tervezési előírások és vizsgálatokra vonatkozó előírások, típusmódosítások és a jóváhagyások módosításai, gyártási megfelelősége |1. függelék: | Adatközlő lap |2. függelék: | Típusbizonyítvány |2. | II. melléklet: | A kormányzáshoz és fékezéshez ugyanazt az energiaforrást használó járművek fékteljesítménye |3. | III. melléklet: | Kiegészítő rendelkezések segéd-kormányberendezéssel (SKB) ellátott járművekre |4. | IV. melléklet: | Tisztán hidraulikus kormány-erőátviteli rendszerrel ellátott pótkocsikra vonatkozó rendelkezések |";2. Az I. melléklet a következőképpen módosul:1. a cím a következőképpen módosul:"HATÁLY, FOGALOMMEGHATÁROZÁSOK, AZ EK-TÍPUS-JÓVÁHAGYÁSI KÉRELEM, AZ EK-TÍPUSJÓVÁHAGYÁS MEGADÁSA, TERVEZÉSI ELŐÍRÁSOK, VIZSGÁLATOKRA VONATKOZÓ ELŐÍRÁSOK, TÍPUSMÓDOSÍTÁSOK ÉS A JÓVÁHAGYÁSOK MÓDOSÍTÁSAI, GYÁRTÁSI MEGFELELŐSÉG";2. egy új"0."pont kerül beillesztésre a következők szerint:"0. Hatály0.1. Ez az irányelv a 70/156/EGK irányelv II.A mellékletében meghatározott M, N és O kategóriájú járművek kormányberendezéseire vonatkozik.0.2. Az irányelv nem terjed ki a tisztán pneumatikus, tisztán elektromos vagy tisztán hidraulikus erőátvitelű kormányberendezésekre, kivéve:0.2.1. a tisztán elektromos vagy tisztán hidraulikus erőátvitelű segéd-kormányberendezéseket (SKB) az M és N kategóriájú járművek esetében;0.2.2. a tisztán hidraulikus erőátvitelű segéd-kormányberendezéseket az O kategóriájú járművek esetében.";3. az 1.5.3.4. pont a következőképpen módosul:"1.5.3.4. Segéd-kormányberendezés (SKB) esetében az M és N kategóriájú járművek bizonyos tengelyének (tengelyeinek) kerekei a nem tisztán elektromos, hidraulikus vagy pneumatikus elsődleges kormányhatást szolgáltató kerekek mellett - azokkal megegyező vagy ellenkező irányba - szintén kormányzottak, és/vagy az első, középső és/vagy hátsó kerekek kerékelfordulási szöge a jármű viselkedésétől függően szabályozható.";4. a 2.1. pont a következőképpen módosul:"2.1. Egy járműtípus kormányberendezésére vonatkozóan a 70/156/EGK irányelv 3. cikkének (4.) bekezdése szerinti EK-típusjóváhagyási kérelmet a gyártónak kell benyújtania.";5. a 2.2. pont a következőképpen módosul:"2.2. Az adatközlő lap mintája az 1. függelékben található.";6. a 3. pont a következőképpen módosul:"3. EK-TÍPUSJÓVÁHAGYÁS MEGADÁSA EGY JÁRMŰTÍPUSRA3.1. A vonatkozó követelmények teljesülése esetén a 70/156/EGK irányelv 4. cikkének (3.) bekezdése és - adott esetben - 4. cikkének (4) bekezdése szerinti EK típusjóváhagyást meg kell adni.3.2. Az EK-típusbizonyítvány mintája a 2. függelékben található.3.3. Minden jóváhagyott járműtípus egy, a 70/156/EGK irányelv VII. melléklete szerinti típus-jóváhagyási számot kap. Ugyanaz a tagállam egy másik járműtípusnak nem adhatja ugyanazt a számot.";7. a 4.1.1. pont második bekezdésében a "IV. melléklet" helyébe a "III. melléklet", az "V. melléklet" helyébe a "IV. melléklet" lép;8. a 4.1.6. és 4.1.6.1. pontot el kell hagyni;9. a 4.2.4.1.2. és 4.2.4.1.3. pontban a "III. melléklet" helyébe a "II. melléklet" lép, és a hozzátartozó lábjegyzet a következőképpen módosul:" [(] Az ebben az adatközlő lapban használt tételszámok és lábjegyzetek megfelelnek azoknak, melyek a 70/156/EGK irányelv I. mellékletében szerepelnek. Az ezen irányelvre nem vonatkozó tételek itt nem szerepelnek. A II. mellékletben leírt követelmények a 71/320/EGK szerinti jóváhagyási vizsgálatok során is ellenőrizhetők.";10. az 5.2.1. pontban a franciabekezdések és a rákövetkező szövegek a következőképpen rendeződnek át:"- M1 kategóriájú járművek: 50 km/óra,- M2, M3, N1, N2 és N3 kategóriájú járművek: 40 km/óra,vagy a legnagyobb tervezési sebesség, ha az a fent megadott sebességeknél kisebb.";11. az 5.2.6.2. pont táblázatának "Intakt, fordulókörsugár" oszlopában az "M3" sort az "(1)" lábjegyzet utalással kell kiegészíteni.12. Az 5.3.4. pont után két új, 6. és 7. pontot kell beilleszteni az alábbi szöveggel:"6. TÍPUSMÓDOSÍTÁSOK ÉS A JÓVÁHAGYÁSOK MÓDOSÍTÁSAI6.1. Az ezen irányelv alapján jóváhagyott járműtípus-módosítás esetén a 70/156/EGK irányelv 5. cikkének rendelkezéseit kell alkalmazni.7. GYÁRTÁSI MEGFELELŐSÉG7.1. A gyártás megfelelőségét biztosító intézkedéseket a 70/156/EGK irányelv 10. cikkének rendelkezéseivel összhangban kell meghozni."13. Az I. melléklet végéhez a következő 1. és 2. függeléket kell csatolni:"1. függelék+++++ TIFF ++++++++++ TIFF ++++++++++ TIFF +++++2. függelék+++++ TIFF ++++++++++ TIFF ++++++++++ TIFF +++++"3. A II., III., IV., V. és VI. melléklet a következőképpen módosul:1. a II. mellékletet el kell hagyni2. a III. melléklet számozása II.-ra módosul, a 3. tételt el kell hagyni3. a IV. melléklet számozása III.-ra módosul, a 2.2.1.1 pont helyébe a következők lépnek:"2.2.1.1. Vizsgálat körpályánA járművel egy "R" (m) sugarú körpályán kell haladni "V" (km/ó) sebességgel a jármű kategóriájának megfelelően, a következő táblázatban magadott értékek szerint:Járműkategória | R | V |M1, N1 | 100 | 80 |M2, N2 | 50 | 50 |M3, N3 | 50 | 45 |A kormányhibát szimuláló állapotot akkor kell előidézni, amikor a jármű elérte a megadott sebességet. A vizsgálatot mind jobbra, mind balra el kell végezni."4. Az V. melléklet számozása IV.-re módosul;5. A VI. mellékletet el kell hagyni.[2] "Ha ennél a megadott sebességnél az SKB mechanikusan reteszelt állapotban van, a vizsgálati sebességet arra a legnagyobb sebességre kell módosítani, melynél a rendszer még működik. A legnagyobb sebesség az a sebesség melynél a SKB reteszelődik, mínusz 5 km/óra.[3] "Ha a jármű méretei miatt ennél a sebességnél fennáll a felborulás veszélye, a gyártónak a műszaki szolgálat számára kisebb legnagyobb biztonságos vizsgálati sebességet jelentő viselkedésszimulációs adatokat kell megadnia. Ekkor a műszaki szolgálat ezt a vizsgálati sebességet fogja választani.[4] "Ha a próbapálya adottságai miatt a megadott sugárértékek nem tarthatók be, a vizsgálatot más sugarú pályán is el lehet végezni (a legnagyobb eltérés ± 25 %), feltéve hogy a sebességet úgy kell módosítani, hogy a keresztirányú gyorsulás az adott járműkategóriára a táblázatban szereplő sugárból és sebességből számítható értékkel azonos legyen.--------------------------------------------------


title: A Tanács 96/24/EK irányelve (1996. április 29.) az összetett takarmány forgalmazásáról szóló 79/373/EGK irányelv módosításáról

text:
Fontos jogi nyilatkozat

|

31996L0024

Hivatalos Lap L 125 , 23/05/1996 o. 0033 - 0034

		A Tanács 96/24/EK irányelve(1996. április 29.)az összetett takarmány forgalmazásáról szóló 79/373/EGK irányelv módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 43. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel az egynemű takarmány forgalmazásáról szóló, 1976. november 23-i 77/101/EGK tanácsi irányelvet [4] a takarmány-alapanyagok forgalmáról, a 70/524/EGK, a 74/63/EGK, a 82/471/EGK és a 93/74/EGK irányelvek módosításáról, valamint a 77/101/EGK irányelv hatályon kívül helyezéséről szóló, 1996. április 29-i 96/25/EK tanácsi irányelv [5] hatályon kívül helyezte;mivel a 96/25/EK irányelv különösen azt célozza, hogy eltűnjenek az egynemű takarmányokra és az alapanyagokra vonatkozó nemzeti szabályozások közötti különbségek; mivel ezért bevezeti a "takarmány-alapanyag" kifejezést és meghatározza ennek tartalmát, amely magában foglalja az egynemű takarmányt és az alapanyagot is; mivel ennek következtében ez utóbbi kifejezések és ezek meghatározásai helyébe a 79/373/EGK irányelvben [6] is az új közös kifejezés és ennek a 96/25/EK irányelvben megadott meghatározása kell lépjen; mivel e módosítások kihatnak az összetett takarmányok meghatározására is;mivel a 96/25/EK irányelv mellékletének B. részében foglalt listát kell használni a takarmány-alapanyagok forgalmára, bármilyen célra szánják is azokat, valamint az összetett takarmányokban felhasznált takarmány-alapanyagok címkézésére;mivel az általában a kedvtelésből tartott állatokon kívüli állatok számára szánt összetett takarmány elkészítéséhez használt és forgalmazott főbb összetevők nem kizárólagos listájának létrehozásáról szóló, 1992. október 26-i 92/87/EGK bizottsági irányelv [7] az összetett takarmányok címkézési követelményeire meghatározza az összetevőknek egy listáját; mivel intézkedni kell a 96/25/EK irányelv melléklete A. és B. részének hatálybalépésével egyidejűleg a 92/87/EGK irányelv hatályon kívül helyezéséről,ELFOGADTA EZT AZ IRÁNYELVET:1. cikkA 79/373/EGK irányelv a következőképpen módosul:1. az 1. cikk (2) bekezdésének a) pontjában az "egynemű takarmány" kifejezés helyébe a "takarmány-alapanyag" kifejezés lép;2. Az "összetevő(k)" kifejezés helyébe a "takarmány-alapanyag(ok)" kifejezés lép;3. a 2. cikk b) pontja helyébe a következő rendelkezés lép:"b) összetett takarmányok: teljes értékű vagy kiegészítő takarmány formájában állatok etetésére szolgáló takarmány-alapanyagok keveréke, adalékanyagokkal vagy azok nélkül;"4. a 2. cikk k) pontja helyébe a következő rendelkezés lép:"k) takarmány-alapanyagok: természetes állapotú, friss vagy tartósított, különböző növényi vagy állati eredetű termékek, ezek ipari feldolgozásából származó termékek, és szerves vagy szervetlen anyagok, adalékanyagokkal vagy azok nélkül, amelyeket állatok etetésére szándékoznak akár közvetlenül, akár feldolgozás után, vagy összetett takarmányok előállításához vagy előkeverékek vivőanyagaiként felhasználni;"5. a 10. cikk b) pontját el kell hagyni;6. a 10a. cikk (1) bekezdésében "a 10. cikk b) pontjában említett listán" kifejezés helyébe a következő lép: "a takarmány-alapanyagok forgalmáról, a 70/524/EGK, a 74/63/EGK, a 82/471/EGK és a 93/74/EGK irányelv módosításáról, valamint a 77/101/EGK irányelv hatályon kívül helyezéséről szóló, 1996. április 29-i 96/25/EK tanácsi irányelv [8] mellékletének B. részében felsorolt főbb takarmány-alapanyagok listáján."7. a 10a. cikk 2. bekezdése helyébe a következő rendelkezés lép:"(2) A tagállamok gondoskodnak arról, hogy a 96/25/EK irányelv melléklete A. "Általános" részének I., II., III. és IV. pontjában foglalt rendelkezéseket betartsák."8. a 11. cikk helyébe a következő rendelkezés lép:"11. cikkKözösségen belüli forgalmazás esetén a kísérőokmányon, a csomagoláson, a tartályon vagy az ahhoz csatolt címkén feltüntetett adatokat a rendeltetési ország által a Közösség nemzeti vagy hivatalos nyelvei közül kiválasztott legalább egy vagy több nyelven kell feltüntetni."2. cikkA tagállamok legkésőbb 1998. június 30-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikkAz elfogadott rendelkezéseket 1998. július 1-jétől kell alkalmazni. A tagállamok ugyanakkor előírják, hogy az 1998. július 1-je előtt forgalomba hozott összetett takarmányok, amelyek nem felelnek meg ezen irányelvnek, 1999. június 30-ig maradhatnak forgalomban.4. cikkEz a rendelet az Európai Közösségek Hivatalos Lapjában való kihirdetését követő huszadik napon lép hatályba.5. cikkEnnek az irányelvnek a tagállamok a címzettjei.Kelt Luxemburgban, 1996. április 29-én.a Tanács részérőlaz elnökW. Luchetti[1] HL C 238., 1994.8.26., 6. o.[2] HL C 305., 1994.10.31., 146. o.[3] HL C 102., 1995.4.24., 12. o.[4] HL L 32., 1977.2.3., 1. o. A legutóbb a 90/654/EGK irányelvvel (HL L 353., 1990.12.17., 48. o.) módosított irányelv.[5] HL L 125., 1996.5.23., 35. o.[6] HL L 86., 1979.4.6., 30. o. A legutóbb a 93/74/EGK irányelvvel (HL L 237., 1993.9.22., 23. o.) módosított irányelv.[7] HL L 319., 1992.11.4., 19. o.[8] HL L 125., 1996.5.23., 35. o.--------------------------------------------------


title: A Bizottság 2013/28/EU irányelve ( 2013. május 17. ) az elhasználódott járművekről szóló 2000/53/EK európai parlamenti és tanácsi irányelv II. mellékletének módosításáról  EGT-vonatkozású szöveg

text:
               22.5.2013

               HU

               Az Európai Unió Hivatalos Lapja

               L 135/14

         A BIZOTTSÁG 2013/28/EU IRÁNYELVE
   (2013. május 17.)
   az elhasználódott járművekről szóló 2000/53/EK európai parlamenti és tanácsi irányelv II. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az elhasználódott járművekről szóló, 2000. szeptember 18-i 2000/53/EK európai parlamenti és tanácsi irányelvre (1) és különösen annak 4. cikke (2) bekezdésének b) pontjára,
   mivel:

               (1)

               A 2000/53/EK irányelv 4. cikke (2) bekezdésének a) pontja megtiltja az ólom, a higany, a kadmium és a hat vegyértékű króm felhasználását a 2003. július 1. után forgalomba hozott járművek anyagaiban és alkatrészeiben.

               (2)

               A 2000/53/EK irányelv II. melléklete felsorolja az irányelv 4. cikke (2) bekezdésének a) pontja szerinti tilalom alól mentesített anyagokat és alkatrészeket. A vonatkozó mentesség hatályának vége előtt forgalomba hozott járműveknek és az e járművekbe szánt pótalkatrészeknek a 2000/53/EK irányelv II. mellékletében felsorolt anyagai és alkatrészei tartalmazhatnak ólmot, higanyt, kadmiumot és hat vegyértékű krómot.

               (3)

               A II. melléklet 8. i) pontja 2013. január 1-jéig mentességet enged ólomtartalmú forraszanyagra elektromos üvegfelület-kezeléshez, a rétegelt üvegfelületre való forrasztás kivételével.

               (4)

               A műszaki és tudományos fejlődés értékelése alapján egyértelmű, hogy a 8. i) pont szerinti felhasználás esetében elkerülhetetlen az ólom alkalmazása, mivel helyettesítő anyagok nem állnak még rendelkezésre.

               (5)

               Az ezen irányelvben előírt intézkedések összhangban vannak a 2008/98/EK európai parlamenti és tanácsi irányelv (2) 39. cikke alapján létrehozott bizottság véleményével,

         ELFOGADTA EZT AZ IRÁNYELVET:
   1. cikk
   A 2000/53/EK irányelv II. melléklete helyébe ezen irányelv mellékletének szövege lép.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb annak az Európai Unió Hivatalos Lapjában való kihirdetését követő három hónapon belül megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. május 17-én.

            a Bizottság részéről

            az elnök

         José Manuel BARROSO

      (1)  HL L 269., 2000.10.21., 34. o.

      (2)  HL L 312., 2008.11.22., 3. o.

      MELLÉKLET

            „II. MELLÉKLET

               A 4. cikk (2) bekezdése a) pontjának hatálya alól mentesített anyagok és alkatrészek

                        Anyagok és alkatrészek

                        A mentesség alkalmazási területe és hatályának vége

                        A 4. cikk (2) bekezdése b) pontjának iv. alpontja értelmében címke vagy más azonosító jelzés használata követelmény

                           Ólom, mint ötvözőelem

                                    1. a)

                                    Acél megmunkálási célokra és tűzihorganyzott acél alkatrészek készletben, legfeljebb 0,35 tömegszázalék ólomtartalommal

                                    1. b)

                                    Folyamatosan horganyzott acéllemez legfeljebb 0,35 tömegszázalék ólomtartalommal

                        A 2016. január 1. előtt típusjóváhagyást nyert járművek és az e járművekbe szánt pótalkatrészek

                                    2. a)

                                    Alumínium megmunkálási célokra, legfeljebb 2 tömegszázalék ólomtartalommal

                        A 2005. július 1. előtt forgalomba hozott járművek pótalkatrészeiként

                                    2. b)

                                    Alumínium legfeljebb 1,5 tömegszázalék ólomtartalommal

                        A 2008. július 1. előtt forgalomba hozott járművek pótalkatrészeiként

                                    2. c)

                                    Alumínium legfeljebb 0,4 tömegszázalék ólomtartalommal

                            (1)

                                    3.

                                    Rézötvözet legfeljebb 4 tömegszázalék ólomtartalommal

                            (1)

                                    4. a)

                                    Csapágycsészék és -perselyek

                        A 2008. július 1. előtt forgalomba hozott járművek pótalkatrészeiként

                                    4. b)

                                    A motorokban, sebességváltókban és a légkondicionáló kompresszorokban található csapágycsészék és -perselyek

                        2011. július 1., majd azt követően a 2011. július 1. előtt forgalomba hozott járművek pótalkatrészei

                           Ólom és ólomvegyületek alkatrészekben

                                    5.

                                    Elemekben

                            (1)

                        X

                                    6.

                                    Lengéscsillapítókban

                        A 2016. január 1. előtt típusjóváhagyást nyert járművek és az e járművekbe szánt pótalkatrészek

                        X

                                    7. a)

                                    Elasztomerek vulkanizálási ható- és stabilizáló anyagai a fék-, üzemanyag- és légszállító tömlőkben, elasztomer/fém alkatrészek az alváz elemeiben vagy a motortartó elemekben

                        A 2005. július 1. előtt forgalomba hozott járművek pótalkatrészeiként

                                    7. b)

                                    Elasztomerek vulkanizálási ható- és stabilizáló anyagai a fék-, üzemanyag- és légszállító tömlőkben, elasztomer/fém alkatrészek az alváz elemeiben vagy a motortartó elemekben, legfeljebb 0,5 tömegszázalék ólomtartalommal

                        A 2006. július 1. előtt forgalomba hozott járművek pótalkatrészeiként

                                    7. c)

                                    Elasztomerek kötőanyagai az erőátviteli alkalmazásokban, legfeljebb 0,5 tömegszázalék ólomtartalommal

                        A 2009. július 1. előtt forgalomba hozott járművek pótalkatrészeiként

                                    8. a)

                                    Elektromos és elektronikus alkatrészek áramköri kártyára való rögzítésére szolgáló ólomtartalmú forraszanyagok, illetve az alumínium elektrolitkondenzátor kivételével a csatlakozótűkön vagy áramköri kártyán lévő egyéb alkatrészek érintkezőinek ólomtartalmú bevonata

                        A 2016. január 1. előtt típusjóváhagyást nyert járművek és az e járművekbe szánt pótalkatrészek

                        X (2)

                                    8. b)

                                    Ólomtartalmú forraszanyag nem elektromos áramköri panelekre vagy üvegfelületre való forrasztáshoz

                        A 2011. január 1. előtt típusjóváhagyást nyert járművek és az e járművekbe szánt pótalkatrészek

                        X (2)

                                    8. c)

                                    Ólomtartalmú bevonat alumínium elektrolitkondenzátorok érintkezőin

                        A 2013. január 1. előtt típusjóváhagyást nyert járművek és az e járművekbe szánt pótalkatrészek

                        X (2)

                                    8. d)

                                    Ólomtartalmú forraszanyag üvegre való forrasztáshoz légtömegmérő érzékelőiben

                        A 2015. január 1. előtt típusjóváhagyást nyert járművek és az e járművekbe szánt pótalkatrészek

                        X (2)

                                    8. e)

                                    Magas olvadáspontú, ólomtartalmú forraszanyagok (azaz olyan ólomötvözetek, amelyek legalább 85 tömegszázalékban tartalmaznak ólmot)

                            (3)

                        X (2)

                                    8. f)

                                    Ólomtartalmú rugalmas tűs csatlakozórendszerek

                            (3)

                        X (2)

                                    8. g)

                                    Flip Chip integrált áramkörökben a félvezető süllyesztéke és hordozója között működőképes elektronikus kapcsolatot lehetővé tevő ólomtartalmú forraszanyag

                            (3)

                        X (2)

                                    8. h)

                                    Ólomtartalmú forraszanyag hővezetőknek a hűtőbordához való rögzítéséhez olyan teljesítmény félvezető-egységekben, amelyek lapkamérete a projekciós területnek legalább 1 cm2-e, illetve névleges áramsűrűsége a szilíciumlapka-területet tekintve legalább 1 A/mm2

                            (3)

                        X (2)

                                    8. i)

                                    Ólomtartalmú forraszanyag elektromos üvegfelület-kezeléshez a rétegelt üvegfelületre való forrasztás kivételével

                        A 2016. január 1. előtt típusjóváhagyást nyert járművek és ezt követően az e járművekbe szánt pótalkatrészek

                        X (2)

                                    8. j)

                                    Ólomtartalmú forraszanyag rétegelt üvegfelületre való forrasztáshoz

                            (3)

                        X (2)

                                    9.

                                    Szelepülések

                        A 2003. július 1. előtt kifejlesztett motortípusok pótalkatrészeiként

                                    10. a)

                                    Olyan elektromos és elektronikus alkatrészek, amelyek üvegben vagy kerámiában, üveg vagy kerámia beágyazóanyag-összetételekben, üvegkerámia anyagban vagy üvegkerámia beágyazóanyag-összetételekben ólmot tartalmaznak.
                                    Ez a mentesség nem terjed ki a következőkben történő ólomfelhasználásra:

                                                —

                                                izzók üvege és gyújtógyertyák zománcbevonata,

                                                —

                                                a 10. b), a 10. c) és a 10. d) pontban felsorolt alkatrészekben lévő dielektromos kerámiaanyagok

                        X (4) (a motorok piezoelektromos alkatrészeinek kivételével)

                                    10. b)

                                    Integrált áramkörök vagy diszkrét félvezetők részét képező kondenzátorokban található ólom-cirkanát-titanát-alapú, ólomtartalmú dielektromos kerámiaanyagok

                                    10. c)

                                    125 V alatti névleges váltakozó feszültségű, illetve 250 V alatti névleges egyenfeszültségű kondenzátorokban található ólomtartalmú dielektromos kerámiaanyagok

                        A 2016. január 1. előtt típusjóváhagyást nyert járművek és az e járművekbe szánt pótalkatrészek

                                    10. d)

                                    Ólomtartalmú dielektromos kerámiaanyagok az ultrahangos lokátorberendezések érzékelőinek a hőmérsékletváltozás által okozott mérési hibáját ellensúlyozó kondenzátorokban

                            (3)

                                    11.

                                    Pirotechnikai indítópatronok

                        A 2006. július 1. előtt típusjóváhagyást nyert járművek és az e járművekbe szánt pótalkatrészek

                                    12.

                                    A gépjárművek szén-dioxid-kibocsátását a kipufogóhő visszanyerésével csökkentő elektromos rendszerek ólomtartalmú hőelektromos anyagai

                        A 2019. január 1. előtt típusjóváhagyást nyert járművek és az e járművekbe szánt pótalkatrészek

                        X

                           Hat vegyértékű króm

                                    13. a)

                                    Korrózióvédő bevonatok

                        A 2007. július 1. előtt forgalomba hozott járművek pótalkatrészeiként

                                    13. b)

                                    A karosszériaelemek esetében felhasznált csavarokkal és anyacsavarokkal kapcsolatos korrózióvédő bevonatok

                        A 2008. július 1. előtt forgalomba hozott járművek pótalkatrészeiként

                                    14.

                                    Lakóautók abszorpciós hűtőgépeinek szénacél hűtőrendszerében használt korrózióálló anyag, legfeljebb a hűtőközeg 0,75 tömegszázalékos arányában, kivéve akkor, ha létezik más alkalmazható (vagyis lakóautókban való alkalmazásra a piacon elérhető) hűtési technológia, és az nem jár hátránnyal a környezetre, az egészségre és/vagy a fogyasztók biztonságára nézve

                        X

                           Higany

                                    15. a)

                                    A fényszórókban használt kisülőlámpák

                        A 2012. július 1. előtt típusjóváhagyást nyert járművek és az e járművekbe szánt pótalkatrészek

                        X

                                    15. b)

                                    Műszerfal kijelzőiben használt fénycsövek

                        A 2012. július 1. előtt típusjóváhagyást nyert járművek és az e járművekbe szánt pótalkatrészek

                        X

                           Kadmium

                                    16.

                                    Elektromos meghajtású járművek akkumulátorai

                        A 2008. december 31. előtt forgalomba hozott járművek pótalkatrészeiként

                                    —

                                    Az ólom, a hat vegyértékű króm és a higany esetében a homogén anyagban legfeljebb 0,1 tömegszázalékos maximális koncentráció, a kadmium esetében pedig a homogén anyagban legfeljebb 0,01 tömegszázalékos maximális koncentráció megengedett.

                                    —

                                    A mentesség lejártának napján már forgalomba hozott járművek alkatrészeinek újrafelhasználása korlátozás nélkül lehetséges, mivel ez nem tartozik a 4. cikk (2) bekezdése a) pontjának hatálya alá.

                                    —

                                    A 2003. július 1. előtt forgalomba hozott járművekben való felhasználásra szánt, 2003. július 1. után forgalomba hozott pótalkatrészek mentesülnek a 4. cikk (2) bekezdésének a) pontjában foglalt rendelkezések alól ().

         (1)  Ez a mentesség 2015-ben felülvizsgálat tárgya lesz.

         (2)  Ki kell szerelni, ha a 10. a) ponttal összefüggésben túllépésre kerül a 60 g/jármű átlagos határérték. E kikötés alkalmazása szempontjából a nem a gyártó által a gyártósoron beszerelt elektronikus berendezéseket nem kell figyelembe venni.

         (3)  Ez a mentesség 2014-ben felülvizsgálat tárgya lesz.

         (4)  Ki kell szerelni, ha a 8. a)–j) ponttal összefüggésben túllépésre kerül a 60 g/jármű átlagos határérték. E kikötés alkalmazása szempontjából a nem a gyártó által a gyártósoron beszerelt elektronikus berendezéseket nem kell figyelembe venni.

         Megjegyzések:

                  —

                  Az ólom, a hat vegyértékű króm és a higany esetében a homogén anyagban legfeljebb 0,1 tömegszázalékos maximális koncentráció, a kadmium esetében pedig a homogén anyagban legfeljebb 0,01 tömegszázalékos maximális koncentráció megengedett.

                  —

                  A mentesség lejártának napján már forgalomba hozott járművek alkatrészeinek újrafelhasználása korlátozás nélkül lehetséges, mivel ez nem tartozik a 4. cikk (2) bekezdése a) pontjának hatálya alá.

                  —

                  A 2003. július 1. előtt forgalomba hozott járművekben való felhasználásra szánt, 2003. július 1. után forgalomba hozott pótalkatrészek mentesülnek a 4. cikk (2) bekezdésének a) pontjában foglalt rendelkezések alól ().

         (5)  Ez a kikötés nem vonatkozik a kerékkiegyensúlyozó súlyokra, az elektromotorok szénkeféire és a fékbetétekre.”


title: A Bizottság 2011/63/EU irányelve ( 2011. június 1. ) a benzin és a dízelüzemanyagok minőségéről szóló 98/70/EK európai parlamenti és tanácsi irányelvnek a műszaki fejlődéshez történő hozzáigazítása érdekében történő módosításáról

text:
               2.6.2011

               HU

               Az Európai Unió Hivatalos Lapja

               L 147/15

         A BIZOTTSÁG 2011/63/EU IRÁNYELVE
   (2011. június 1.)
   a benzin és a dízelüzemanyagok minőségéről szóló 98/70/EK európai parlamenti és tanácsi irányelvnek a műszaki fejlődéshez történő hozzáigazítása érdekében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a benzin és a dízelüzemanyagok minőségéről, valamint a 93/12/EGK tanácsi irányelv módosításáról szóló, 1998. október 13-i 98/70/EK európai parlamenti és tanácsi irányelvre (1) és különösen annak 10. cikke (1) bekezdésére,
   mivel:

               (1)

               A 98/70/EK irányelv környezetvédelmi előírásokat és vizsgálati módszereket határoz meg a forgalomba hozott benzin és dízelüzemanyagok tekintetében.

               (2)

               A vizsgálati módszerek hivatkoznak az Európai Szabványügyi Bizottság (CEN) egyes szabványaira. Mivel a CEN e szabványokat a műszaki fejlődés következtében újabbakkal váltotta fel, helyénvaló naprakésszé tenni a 98/70/EK irányelv I. és II. mellékletében az ezekre való hivatkozásokat.

               (3)

               A 98/70/EK irányelv III. melléklete a bioetanol-tartalmú benzinek gőznyomásának megengedett eltéréseit adja meg. Az abban szereplő értékek a második tizedesre vannak kerekítve. Az Európai Szabványügyi Bizottság EN ISO 4259:2006 szabványa értelmében a tesztelési eredményeket a módszer precizitásának megfelelően kell kerekíteni, méghozzá az első tizedes jegyre. A 98/70/EK irányelv III. mellékletében szereplő értékeket ezért indokolt ennek megfelelően módosítani.

               (4)

               Az ebben az irányelvben előírt intézkedések összhangban vannak a 98/70/EK irányelv 11. cikkének (1) bekezdésével létrehozott, a tüzelőanyagok minőségével foglalkozó bizottság véleményével,

         ELFOGADTA EZT AZ IRÁNYELVET:
   1. cikk
   A 98/70/EK irányelv a következőképpen módosul:

               1.

               Az I. melléklet a következőképpen módosul:

                           a)

                           Az 1. lábjegyzet helyébe a következő szöveg lép:

                                       „(1)

                                       Az EN 228:2008 szabványban előírt vizsgálati módszereket kell alkalmazni. A tagállamok az EN 228:2008 szabvány helyébe lépő szabványokban meghatározott analitikai módszert is alkalmazhatják abban az esetben, ha bizonyítható, hogy az legalább ugyanakkora pontosságú, mint az az analitikai módszer, amelynek helyébe lépett.”

                           b)

                           A 6. lábjegyzet helyébe a következő szöveg lép:

                                       „(6)

                                       Az EN 228:2008 szabvány szerinti értéknél nem magasabb végső forráspontú egyéb monoalkoholok és éterek.”

               2.

               A II. melléklet 1. lábjegyzete helyébe a következő szöveg lép:

                           „(1)

                           Az EN 590:2009 szabványban előírt vizsgálati módszereket kell alkalmazni. A tagállamok az EN 590:2009 szabvány helyébe lépő szabványokban meghatározott analitikai módszert is alkalmazhatják abban az esetben, ha bizonyítható, hogy az legalább ugyanakkora pontosságú, mint az az analitikai módszer, amelynek helyébe lépett.”

               3.

               A III. melléklet helyébe e rendelet mellékletének szövege lép.

         2. cikk
   (1)   A tagállamok ezen irányelv Hivatalos Lapban való megjelenésének napjától számítva 12 hónapon belül kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.
   Ezen rendelkezések alkalmazását az irányelv Hivatalos Lapban való megjelenésének napjától számított 12 hónap elteltével kell megkezdeni.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2011. június 1-jén.

            a Bizottság részéről

            az elnök

         José Manuel BARROSO

      (1)  HL L 350., 1998.12.28., 58. o.

      MELLÉKLET

            „III. MELLÉKLET

               A BIOETANOL-TARTALMÚ BENZINEK GŐZNYOMÁSÁNAK MEGENGEDETT ELTÉRÉSE BIOETHANOL

                        Bioetanol-tartalom (%v/v)

                        A gőznyomás megengedett eltérése (kPa) (1)

                        0

                        0

                        1

                        3,7

                        2

                        6,0

                        3

                        7,2

                        4

                        7,8

                        5

                        8,0

                        6

                        8,0

                        7

                        7,9

                        8

                        7,9

                        9

                        7,8

                        10

                        7,8

                  A táblázatban nem szereplő közbenső bioetanoltartalom-értékek esetén a gőznyomás megengedett eltérését lineáris interpolációval kell meghatározni a közvetlenül az adott közbenső bioetanol-tartalom alatt, illetőleg felett található bioetanol-tartalomhoz tartozó értékekből.”

         (1)  A specifikációban szereplő értékek »valódi értékek«. A határértékek meghatározása az EN ISO 4259:2006 »Ásványolajtermékek. A vizsgálati módszerekre vonatkozó precizitási adatok meghatározása és alkalmazása« szabványban szereplő feltételekkel, a minimumérték meghatározása pedig 2R pozitív különbség figyelembevételével történt (R = ismételhetőség). Az egyes mérési eredményeket az EN ISO 4259:2006 szabványban leírt kritériumok alapján kell értelmezni.